Vladimír Špidla

PhDr. **Vladimír Špidla** (* 22. apríl 1951, Praha) je český politik, od júla 2002 do júna 2004 premiér Českej republiky. V rokoch 2001 až 2004 bol predsedom Českej strany sociálne demokratickej. Od roku 2004 do februára 2010 bol európskym komisárom pre zamestnanosť, sociálne veci a rovnosť príležitostí. Od roku 2011 a opäť od roku 2024 bol riaditeľom českého sociálnodemokratického think-tanku Masarykovej demokratickej akadémie. Vo voľbách 2010 kandidoval do senátu za obvod č. 10 - Český Krumlov, no neuspel. Naďalej sa chce venovať písaniu.

## Životopis
Narodil sa v roku 1951 v Prahe. Jeho otcom bol herec a režisér Václav Špidla (1922 – 1979). Po maturite v roku 1970 študoval Filozofickú fakultu Karlovej univerzity odbor história a prehistória. Diplomovú prácu na tému Založenie Živnobanky obhájil v roku 1976. Prešiel radom profesií: pracovník pamiatkovej starostlivosti a ochrany prírody, archeológ, robotník na píle, zamestnanec mliekárne a skladu stavebnín. 

Medzi jeho koníčky patrí pamiatková starostlivosť, zo športov cezpoľný beh a rôzne športy, ktorým sa možno venovať v prírode. Je druhýkrát ženatý, z prvého manželstva má dve deti, ďalšie dve deti vyženil.

## Politická kariéra
thumb|left|Manželka Viktorie (celkom vľavo) s Laurou Bushovou (rok 2003)
Pred rokom 1989 nebol politicky organizovaný. V roku 1990 pôsobil ako podpredseda pre školstvo, zdravotníctvo, sociálne veci a kultúru Okresného národného výboru v Jindřichovom Hradci. V rokoch 1991 - 1996 bol riaditeľom Úradu práce tamtiež. V roku 1992 sa stal členom predsedníctva ČSSD, v marci 1997 jej štatutárnym podpredsedom a v apríli 2001 sa stal predsedom ČSSD. V roku 1996 bol zvolený poslancom Poslaneckej snemovne, kde pôsobil ako predseda výboru pre sociálnu politiku a zdravotníctvo.

Od 22. júla 1998 do 12. júla 2002 vykonával funkciu 1. podpredsedu vlády a ministra práce a sociálnych vecí. Vládou bol poverený koordináciou svojho rezortu a ministerstiev zdravotníctva; školstva, mládeže a telovýchovy; životného prostredia a kultúry.

### Predseda vlády
Po parlamentných voľbách v roku 2002 bol 12. 7. 2002 menovaný predsedom vlády. Koncom júna 2004 odstúpil z predsedníctva ČSSD, podal demisiu z funkcie premiéra a súčasne odstúpila i jeho vláda.

### Európsky komisár pre zamestnanosť, sociálne veci a rovnosť príležitostí
Od 22. novembra 2004 do februára 2010 bol európskym komisárom pre zamestnanosť, sociálne veci a rovnosť príležitostí.

### Súčasnosť
V roku 2026 opustil SOCDEM a inicioval vznik novej politickej strany.

## Obchodné, riadiace a správne aktivity
podľa výpisu z obchodného registra:

* od apríla 1999 do augusta 2001 člen správnej rady *[[Národní vzdělávací fond]], o.p.s.* so sídlom v Prahe
* od marca do októbra 2000 podpredseda predstavenstva *[[Cíl, akciová společnost v Praze]]* (*[["Ziel" Aktiengesellschaft in Prag]]*)

## Referencie


## Pozri aj
* Zoznam predsedov vlád Česka

## Iné projekty

## Externé odkazy
* Osobné stránky
* Eurokomisár Špidla na stránkach EU
* Blog komisára Špidlu
* Životopis komisára EU na stránkach Komisie
* Životopis predsedu vlády na stránkach úradu vlády

;Časopisy:
*

## Zdroj

Kategória:Českí politici
Kategória:Českí ministri
Kategória:Politici ČSSD
Kategória:Predsedovia vlády Česka
Kategória:Európski komisári z Česka
Kategória:Osobnosti z Prahy
Kategória:Absolventi Filozofickej fakulty Karlovej univerzity
Kategória:Poslanci Parlamentu Českej republiky (1996 – 1998)